Kwanalu » Landbousektor en academia vat hande / Agricultural sector and academia join hands
Agri SA en die Universiteit Stellenbosch (US) se Fakulteit AgriWetenskappe het ŉ kollokwium gehou om belangrike gesprekke tussen landbou-rolspelers, akademici en navorsingsinstansies te fasiliteer. Meer as 70 landbouleiers en navorsers het deelgeneem. Dié geleentheid is deel van Agri SA se volgehoue strategiese fokus om samewerking tussen landbou-fakulteite en die industrie te versterk.
“Die kollokwium het ’n platform gebied vir die kweek van wedersydse begrip vir die uitdagings en verwagtinge van industriespelers” sê Dr Pieter Prinsloo, Voorsitter van die Agri SA Bedryfskamer. “Die navorsingslandskap is nie ten volle belyn nie en landbou-fakulteite sowel as die Landbou Navorsingsraad (LNR) het beperkte hulpbronne tot hulle beskikking.”
“Samewerking is van kardinale belang,” sê Professor Danie Brink, dekaan van die US se Fakulteit Agri-Wetenskappe. “Die sektor is afhanklik van die kennis en navorsing by die akademiese instansies, en dié instansies is afhanklik van die sektor om relevant en volhoubaar te wees.”
Agri SA sal voortgaan om ’n koördinerende rol te speel om verhoudings tussen die kern rolspelers en die akademie uit te bou.
Dr. Pieter Prinsloo
Agri SA Voorsitter van Bedryfskamer
Universiteit Stellenbosch: Dekaan van Fakulteit van Agri Wetenskappe
(S) 082 554 1114